Pita Taufatofuasta on tullut todellinen seksisymboli Riossa.

Pita Taufatofuan vartalo on ollut yksi Rion olympialaisten puheenaiheista. AOP

Tongan lippua kantanut mies sai naiset sekoamaan avajaisissa lihaksikkaalla yläkropallaan, joka oli öljytty kiiltäväksi.

Taufatofua on pysynyt otsikoissa myös avajaisten jälkeen, sillä hän marssi esimerkiksi NBC Todayn tv-haastatteluun ilman paitaa. Rannalla järjestetyssä tilaisuudessa oli miespuolinen haastattelija, mutta mukaan oli pyydetty myös kolme naista, jotka hieroivat taekwondo-ottelijan yläkroppaan öljyä.

– Muistakaa, että tätä katsoo myös lapset, toimittajana toiminut Al Roker vihjaili Jenna Bush Hagerille, Natalie Moralesille ja Hoda Kotbille.

Taufatofuaa tilanne lähinnä nauratti, mutta kaikkia NBC:n tempaus ei miellyttänyt. Varsinkin sosiaalisessa mediassa paheksuttiin Taufatofuan esineellistämistä.

– Tämä on iljettävää ja noloa katsottavaa. Minusta tuntuu kauhealta hänen puolestaan, Twitterissä moititaan.

Sosiaalisessa mediassa pohdittiin myös sitä, minkälainen kohu siitä syntyisi, jos Taufatofua olisi nainen.

– Tämä on vastenmielistä. Tuota ei olisi ikinä tehty naiselle, eikä sitä olisi pitänyt tehdä miehellekään, eräskin nainen kommentoi.

Myös miespuoliset henkilöt ottivat kantaa NBC:n toimintaan.

– Seksuaalista häirintää. Haastattelussa ollut mies ei pystynyt edes kertomaan tarinaansa.

Osa ihmisistä huomatti myös, että Taufatofua ei ole olympialaisissa suinkaan vartalonsa vuoksi.

– Kesti 20 vuotta, että hän pääsi olympialaisiin – ja nyt häntä kohdellaan näin.

Muokattu 19.31: Taufatofua on taekwondoin, ei judoka.